Boris Ivan Balinsky (Kiev, Ukraina, Milki ya Urusi, 23 Septemba 1905 - Johannesburg, 1 Septemba 1997) alikuwa mwanabiolojia kutoka nchi ya Ukraina na Afrika Kusini, mtaalamu wa mabaki ya viumbe na entomolojia, profesa wa Chuo Kikuu cha Kiev na Chuo Kikuu cha Witwatersrand. Ni kati ya waanzilishi wa utafiti katika uwanja wa embriologia majaribio, darubini ya elektroni na biolojia ya maendeleo. Alikuwa mwandishi wa kitabu maarufu cha kiada katika embriolojia,Utangulizi wa Embriologia. Balinaky alikuwa mwanafunzi wa Ivan Schmalhausen na mmoja wa kwanza kugundua asili ya kizazi cha amfibia. Balinsky alikuwa profesa wa chuo kikuu na naibu mkurugenzi wa Taasisi ya Biolojia huko Kyiv akiwa na umri wa miaka 28. Akawa mtaalamu wa samaki na maendeleo ya amfibia. Akiwa mhanga wa ukandamizaji wa Kisovyeti, alibakia chini ya utawala wa Wajerumani wakati wa Vita Kuu ya II na kukimbilia Posnan, Poland na baadaye Munich, Ujerumani. Balinsky alifanya kazi kwa muda mfupi huko Scotland katika maabara ya Conrad Hal Waddington juu ya embriolojia ya panya. Mwishowe, alikwenda Afrika Kusini na kuwa mmoja wa waanzilishi wa mradi wa bioscience wa majaribio wa Afrika ya Kusini.